ddrg/super_eurlex huggingface dataset:
10.3.1

Vastavalt ülesannetele, mis liikmesriigid on andnud EL-le seoses laienemiseesmärkide ja Lissaboni strateegiaga, oleks ebamõistlik eeldada, et jäädakse praeguste eelarvemahtude juurde. Viimasel aastal on EMSK vastu võtnud mitmeid arvamusi, milles nõuab Ühenduse eelarve ülempiiri tõstmist. Pidades silmas komisjoni poolt perioodiks 2007-2013 koostatud finantsperspektiivi raames kindlaks määratud ülempiiri 1,24 %, peab EMSK fakti, et ühtekuuluvuspoliitikale on ette nähtud 0,41 % (0,46 % kaasa arvatud eraldatud vahendid maaelu arengule ja kalandusele), vaid selle tagajärjeks, et koguvahendite ülempiir on tasemel, mis on EMSK arvates liiga madal ettepandud ambitsioonikate eesmärkide saavutamiseks.
4.1.

Maksuasjad jäävad ka edaspidi liikmesriikide pädevusse. Siiski piiravad praegu jõus oleva Euroopa Ühenduse asutamislepingu artiklid 56 ja 58 seda siseriiklikku pädevust, mis ei tohi rikkuda peamist vabadust ja mööda hiilida ühenduse õigusest. Artikkel 56 keelustab kõik kapitali liikumise piirangud, samal ajal kui artikkel 58 tunnistab, et kuigi siseriikliku maksuseaduse sätted võivad “kohaldada oma maksuseaduste vastavaid sätteid, mis eristavad maksumaksjaid nende elukoha või nende kapitali investeerimise koha põhjal” ja olgugi, et riigid võivad “ võtta kõiki vajalikke meetmeid, et takistada siseriiklike õigusnormide rikkumist, eriti maksustamise ja rahaasutuste usaldatavusnormatiivide täitmise järelevalve alal...... või......võtta meetmeid, mis on õigustatud avaliku korra või julgeoleku seisukohalt”, ei tohi need meetmed ometi “kujutada endast suvalise diskrimineerimise vahendit ega varjatud piirangut kapitali ja maksete vabale liikumisele”.
2.2.4

Läbirääkimised on käimas ka kahe riigiga, kellel juba on satelliitnavigeerimise süsteem, nimelt Venemaa ja Ameerika Ühendriikidega. Need läbirääkimised on iseäranis tähtsad, kuna nad on kavandatud tehnilise ühitatavuse ja koostalitlusvõime tagamiseks süsteemide vahel, mida kasutavad viimatimainitud riigid ja GALILEO programm. Tuleks rõhutada, et esialgselt seadsid Ameerika Ühendriigid just GALILEO programmi põhjendatuse kahtluse alla. Arutluse all olev konsultatsioonimehhanism peab tuginema süsteemile, kus igal partneril on teise partneri suhtes võrdsed õigused ja kohustused, eriti seoses võimaliku vetoõiguse rakendamisega.
3.1

ISM koodeks on üks olulisemaid samme, mida IMO on meresõiduohutuse vallas ette võtnud, kuna see annab IMO konventsioonide elluviimiseks tõhusa raamistiku. Vastavalt EESC seisukohale, mida on ka tema viimastes arvamustes väljendatud, on määrus 3051/95 olnud kasulik selle poolest, et kiirendas 2 aasta võrra ISM koodeksi rakendamist ro-ro tüüpi reisilaevade suhtes ja laiendas selle rakendusala ka siseriiklikke merereise tegevatele samasugustele laevadele.
5.7

EMSK usub, et liinilaevanduskonverentside säilitamine ELis on õigustatud seni, kuni kogu maailmas on loodud uus regulatiivne raamistik. Laevanduskonverentside süsteem on seetõttu ikka veel vajalik, sest see on ülemaailmse liinilaevanduse aluseks. ELi grupierandi kaotamisega kaasnevad mõjud rahvusvahelisele raamistikule, eriti arengumaadele ja teistele OECD riikidele, on keerukad ja kaugeleulatuvad.
2.14

Lisaks soovitab komisjon nimetada neli kalandussektori esindajat haldusnõukogu hääleõiguseta liikmeks. EMSK usub, et komisjoni poolt soovitatud kalandussektori esindajate arv on äärmiselt madal ning et seda tuleks suurendada vähemalt kaheksani, märkides eriti ära, et need esindajad tuleks nimetada Euroopa tööandjate ja töötajate organisatsioonide poolt ning et neil peaks olema hääleõigus. EMSK usub, et soovitatud määrus peaks sätestama minimaalsed kriteeriumid, millele sektori esindajad vastama peavad, et saada koht haldusnõukogus. Samuti peaks soovitatud määrus sätestama, et sektori esindajatel on õigus nimetada endale haldusnõukogusse asetäitjaid.
2.3

Komitee soovitab, et iga rahvusvahelise kaitse andmisest keeldumine, eriti 1951. aasta Genfi konventsioonis sätestatud pagulase staatuse andmisest keeldumine tuleb põhjendada isegi juhul, kui subsidiaarse abi taotlus rahuldatakse. EMSK arvates on need menetlusgarantiid hädavajalikud Genfi konventsiooni sätete täielikuks järgimiseks, mille tähtsust rõhutab ka komisjon.
—

Varjupaigataotlejate vastuvõtutingimused paljudes liikmesriikides on muutunud “kinnipidamise” tingimusteks varjupaigataotlejatele, kelle taotlused on küll vastu võetud, kuid mitte läbi vaadatud ning need on avalik-õiguslike sotsiaaltalituste aruannete teemaks. Kõnealustest aruannetest nähtub, et tegelik olukord on traumeeriv, seda nii varjupaigataotlejatele endile kui ka kodanikuühiskonnale, kellel kujuneb kogu varjupaigaküsimuse suhtes üldiselt välja ülimalt negatiivne arvamus;
3.1

Komitee on teadlik, et hoolimata tema vastuseisust aastal 2002 andis nõukogu direktiiv 2003/43/EMÜ heakskiidu veisesperma jaotamisele sperma kogumiskeskustest, ja nõustub, et esitatud muudatus, mis oleks tulnud sisse viia üheaegselt 2003. aasta otsusega, on vajalik tagamaks Euroopa Liidu seadusandluse sisemist järjekindlust. Muudatus ei tohiks siiski tekitada vääritimõistmist ning selle sõnastust tuleb seetõttu täpsustada.
2.7

EMSK on seisukohal, et selline viide on vajalik ja otstarbekas sellepärast, et suur hulk abist jaotatakse läbi mitmepoolsete või muude mehhanismide, ning et mitmed operatsioonid on kaasfinantseeritud. Eriti sellistel juhtudel tuleb olla tähelepanelik, et tagada kõikide kaasatud doonorite võrdne kohtlemine ning mõlemapoolsus.
3.16

EMSK rõhutab fakti, et Euroopa põhiseaduse lepingu eelnõu pani uue aluse ühenduse sisserändepoliitikale ja meenutab, et komitee võttis vastu omaalgatusliku arvamuse (25), tehes ettepaneku, et leping peaks andma EL-i kodakondsuse kolmandatest riikidest pärit isikutele, kes on pikka aega EL-is elanud, et muuta poliitiliste õiguste kasutamine nende jaoks lihtsamaks ja edendada integratsiooni. Samuti võttis EMSK vastu omaalgatusliku arvamuse (26), tehes ettepaneku, et Euroopa Liidu liikmesriigid ratifitseeriksid kõigi võõrtöötajate ja nende perekonnaliikmete õiguste kaitse rahvusvahelise konventsiooni, mille kiitis heaks Ühinenud Rahvaste Organisatsiooni peaassamblee (27), ning mille eesmärgiks on kaitsta majanduslikel või tööga seotud põhjustel emigreerunud inimeste õigusi ja väärikust kogu maailmas, kui need inimesed emigreerusid vastava seadusandluse või konkreetse riigi hea tava alusel. Komitee kutsub nõukogu ja komisjoni veelkord üles kaaluma selle konventsiooni ratifitseerimist.
3.26

LeaderShip 2015 (16) on kujukas näide eeldusel, et see õigesti teostatakse. Sihiks on tagada EL-i laevaehituse ja laevaremondi tööstuse kasumlik tulevik avatud turul. See on komisjoni ja Euroopa ettevõtluse kokku viinud. See on toonud kaasa probleemide ühise identifitseerimise. See on kindlaks määranud kaheksa osa meetmeid, mida rakendab tööstus või komisjon. See on viljaka sotsiaaldialoogi aluseks sotsiaalpartneritega moderniseerimisprotsessi käigust.
2.10

Direktiiviettepanek näeb avaliku huvi orbiidis olevatele ettevõtetele auditeerimise osas ette eritingimused. Kõnealused ettevõtted on äriühingud, mis oma tegevuse, suuruse või töötajate arvu tõttu on üldsuse jaoks suure tähtsusega, esmajoones äriühingud, mille väärtpaberitega on lubatud kaubelda mõne liikmesriigi reguleeritud turul, samuti pangad, teised rahandusasutused ja kindlustusettevõtted. Nimetatud ettevõtted peavad nt moodustama komisjoni, mis koosneb auditeeritava ettevõtte haldusorgani liikmetest, kes ei osale äriühingu juhtimises, või järelevalveorgani liikmetest ning mille koosseisus on vähemalt üks sõltumatu liige, kes on pädev läbi viima finantsarvestust ja/või auditit. Lisaks sellele muudetakse rangemaks eeskirju audiitori ja/või audiitorühingu sõltumatuse, kvaliteedi tagamise, avaliku järelevalve ning audiitori ja/või audiitorühingu valiku osas.
3.9.3

Üks teemadest, mida komisjon on käsitlenud varasemas teatises - COM (2003) 436 final - ja mille juurde komitee soovib tagasi pöörduda, on soolise võrdõiguslikkuse küsimus. Esile tuleb tuua naiste alaesindatust teadusuuringute valdkonnas, eelkõige juhtimises ja juhtivatel ametikohtadel. See on eriti levinud kolmandate riikide teadurite puhul. Komitee soovib meelde tuletada, et komisjon soovitab teadurite töölevõtmisel rakendada eeskirja, mille kohaselt võetakse teadureid tööle parimate tavade alusel, seda eelkõige võrdsete võimaluste osas. Komitee on veendunud, et eksisteerib silmnähtav ebaõiglus naisteadurite kohtlemisel, kuna ametikohtadele kandideerivate naiste arv pole kaugeltki piisav ja need, kes esitavad oma kandidatuuri, saavad hierarhiliselt madalama ametikoha, kui nende kvalifikatsioon seda võimaldaks. On vaja parendada töölevõtmise menetluse läbipaistvust ja tõsta naiskandidaatide arvu.
4.3

Artiklid 6 (a) ja 10 (b): Soovitav on energiateenuste pakkumise suurenemine. Kuid EESC ei nõustu komisjoni seisukohaga, et teenuseid peaksid pakkuma ainult energia jaotusfirmad ja energiamüügi ettevõtted, ning et kulud tuleks integreerida nende jaotus- ja müügihindadesse, kuni on toimunud teatav turu hõlvamine. Juba praegu pakuvad ka teised ettevõtted energiateenuseid — näiteks hoonete hooldusfirmad, konsultandid ja ESCO-firmad — ning energiateenuste turg peab olema kõigile võrdsetel tingimustel avatud. Ettepanek pakkuda 5 % klienditeenustest tasuta kõigi teiste klientide kulul ei ole klientide suhtes õiglane ja on teiste teenusepakkujate suhtes diskrimineeriv.
2.8

Sevillas toimunud Euroopa Ülemkogu kohtumisel paluti komisjonil uurida välispiiride kontrolliga seotud rahaliste kulutuste problemaatikat. Komisjoni hinnangul on kiire lahenduse leidmiseks vaja ära oodata finantsperspektiivid 2007. a algavaks perioodiks. Samuti on komisjon seisukohal, et ARGO muutmine on ajutine seni, kuni tuleviku finantsperspektiivid on kindlaks määratud.
6.6

EESC jagab üldiselt väljendatud muret aja üle, mis kulub praeguse süsteemi juures ainete hindamisele. Nende kahe toote jaoks on möödunud 11 aastat, enne kui seadusandlus jõustub. Viis aastat sellest möödub pärast seda, kui CSTEE kuulutas RAR-id rahuldavaks. Kui seadusandlus jõustub, ei kaasne sellega peaaegu mingeid kulutusi - ega mõõdetavat kasu tervisele või keskkonnale - kõigi asjaosaliste jaoks. Kuna täiendav info puudub, ei ole võimalik öelda, kas see on hea (s.t. turg on kohanenud jätkuvate riskihinnangute surve all) või halb (protsess on väga vähe saavutanud, põhjustades kõigile asjaosalistele märkimisväärseid kulutusi) – või kuidas teha mistahes soovitud parandusi.
1.5

On imekspandav, et komisjon mainib üksnes katkestuse põhiprobleemi. Mõnedes piirkondades või riikides valitseb elektrienergia alatootmine ning nad impordivad pidevalt suures koguses elektrienergiat naaberpiirkondadest või isegi kaugematest regioonidest, kus toimub elektrienergia ületootmine. Piiriülene kaubandus ühise elektrituru raames on kasulik pakkumise ja nõudluse eri variantide reaalseks lahendamiseks, soodustab seetõttu tarne stabiilsust ja suurendab konkurentsi. Kuid see ei saa ega peaks asendama turu mõnede osade tootmisvõimsuse puudulikkust.
2.6

EMSK on korduvalt väljendanud oma veendumust, et ühehäälsuse nõue on paljudes valdkondades tõeliseks takistuseks ELi edusammudele.
4.25

Juba on loodud informatsioonivõrgustikud, ja patsientide ühingud võivad kinnitada, et nende soovile on vastatud. Ometi on vaja olla väga tähelepanelik ametisaladuse kaitse suhtes, kui kõne alla tuleb patsiendi/arsti suhe.
4.4.4

Samal ajal on Euroopa majandusolukord ja tööhõive 2000. aasta Lissaboni ülemkogu aegsest soodsast majandusseisust saadik jätkuvalt halvenenud, seda nii ebapiisavate investeeringute kui ka vähese nõudluse tõttu, mille põhjuseks on muuhulgas restriktiivne raha- ja finantspoliitika, aga ka erinevad muud kumulatiivsed, terrorismirünnakutega, rahvusvaheliste pingetega, finants- ja börsikrahhidega, naftahindadega seonduvad põhjused. Kasvuprotsendid on langenud 3,5 %-lt 2000. aastal 1,6 %-le 2001. aastal ja vaevalt 1 %-le 2002. aastal. Tööhõive on halvenenud, töötusmäär on ületanud 8 % piiri. See majandusliku ja sotsiaalse olukorra halvenemine on vastuolus praeguse dünaamilise majanduskasvuga Ühendriikides (umbes 5 %) ja Hiinas (umbes 10 %).
5.1.6

Protsessi jälgimine ja vastutuse delegeerimine: komisjon ei saa ega pea ellu viima suurt osa vajalikest tegevustest, kuid ta peab tegevuskava rakendamise arengut hoolikalt jälgima. Ühtlasi on tähtis, et vastutus erinevate tegevuste sooritamise eest oleks delegeeritud vastavale tasandile ning et ajakava edastataks kõigile osapooltele ning et selles lepitaks kokku. See nõuab erinevate osalejate kooskõlastatud tegutsemist ning komitee soovitab järgmisi algatusi, tagamaks nende haaratus eelseisvasse töösse.
2.6

EMSK on nõus seisukohaga, et kinematograafiatööstusel on suur potentsiaal tööhõive suurendamiseks, muuhulgas kinematograafilise pärandi kaitse valdkonnas. See kehtib veelgi enam laiema audiovisuaalse sektori puhul, pidades silmas teabe- ja teleringhäälingu vahendite tohutut ulatust ning hiiglaslikku potentsiaali, mis on digitaaltehnoloogial. Komitee loodab seetõttu, et iga tüüpi toetust laiendatakse viisil, et see kataks kõiki audiovisuaalseid töid, koondades rohkem tähelepanu sektori konkurentsivõimele selle erinevates vormides, ning et väljaõppevõimalused ei piirduks ega oleks peamiselt koondunud filmindussektorisse, vaid kataksid kogu audiovisuaalset sektorit selle kõige laiemas tähenduses.
3.3

Komisjon teeb ka ettepaneku pikendada eksperimendifaasi kuni 31. märtsini 2005, et võimaldada teemakohaste direktiivide muudatuste ülevõtmist. Komitee soovib aga rõhutada, et see tähtaeg on liiga lühike, arvestades ülevõtmise teostamiseks vajalikku aega, mis on umbes kümme kuud. Seega soovitab komitee pikendust kuni 31. juulini 2005.
2.4

Komitee märgib, et need punktid on võetud kuuenda direktiivi originaaltekstist: kui pea 40 aastat hiljem leitakse, et on vajalik neid punkte korrata, tuleb ühtlasi tunnistada, et selle aja jooksul toimunud areng on väike või puudub täielikult. Ühtlustamise osas tundub, et EL tammub ühe koha peal, ja järgnevates lõikudes mainitakse teisigi märke, mis ei anna põhjust optimismiks.
1.1.1

See edasiminek ei tähenda ometi, et oleks ületatud igasugune ettenägematute tagajärgedega taandarengu oht. Euroopa ühine ehitus vajab toetust. Parim toetus Euroopa kodanikele on kui nad tunnevad, et nad on selle ehitustöö lahutamatuks osaks. Nad peavad olema uhked selle üle, et nad kuuluvad suurde demokraatlikku geograafilisse tervikusse, kus on tagatud rahu ja inimväärikuse austamine, mis kaitseb ja tagab kõigi inimväärikust ja püüdleb kõigi heaolu poole. Kui kodanikud tunnevad, et Euroopa on nende isamaa ning kui nad tunnevad selle üle uhkust, et nad elavad Euroopas.
1.8

Neid edu märke tuleb komitee arvates mitte ainult täielikult säilitada, vaid ka tugevdada, nagu rõhutasid standardiseerimisnõukogu 2002. aasta märtsi järeldused. Kõike arvesse võttes ei tohiks majanduslikud, sotsiaalsed ja keskkonnaaspektid standardiseerimisprotsessis komitee arvates mingil juhul muuta selle protsessi olemust ja peamiseid omadusi, see peab jääma vabaks, vabatahtlikuks ja konsensuslikuks. Need on omadused, mis on muutnud selle vahendi edukaks nii liidusiseselt kui rahvusvahelises plaanis.
2.7

Liikmesriikidel on laialdased volitused otsustamisel, kas ja mil määral rahastada üldist majandushuvi pakkuvate teenuste osutamist. Ühtse süsteemi puudumisel ühenduses on valikuvabaduse peamiseks piiranguks nõue, et taolised finantsmehhanismid ei tohi kahjustada konkurentsi (15), ilma et see piiraks liikmesriikide sotsiaalsete kohustuste täitmist, austades täielikult subsidiaarsuse põhimõtet, mis on siduv õiguslik kohustus põhiseaduse alusel, mida nii ühendus kui liikmesriigid peavad austama ning mis ei tohi kahtluse alla seada ühenduse acquis'd.
4.1

Esimene rühm meetmeid on ette nähtud teabeahela täiustamiseks tervikliku keskkonna- ja tervishoiualase teabe väljatöötamisega, et saada paremini aru saasteainete allikate ja tervisemõjude vahelistest seostest. EMSK arvates on kahetsusväärne, et teabevajadus on ikka veel nii suur hoolimata ühenduse 1999.-2003. aasta tegevusprogrammi saastumisega seotud haiguste kohta (5) ja ühenduse terviseseire alase tegevusprogrammi (6) vastuvõtmisest rahvatervise alase meetme raames. Samuti on kahetsusväärne, et teatisele ei ole lisatud programmide edenemisaruandeid ja aruandeid konkreetsete puuduste kohta, mis tuleb kava esimesel rakendamisetapil kõrvaldada.
4.3

Samuti tunnustab komitee seda, et rahu tagamine on tänu oma kogukonna arengus osalevate inimeste kaasamisele pidev protsess. Komitee tervitab seega Põhja-Iirimaal PEACE II tulemusena loodud kohalike strateegiliste partnerlussuhete panust sotsiaalse partnerluse ja kodanikuühiskonna edendamisse. Komitee on rahul kohalike strateegiliste partnerlussuhete eduga partnerluse loomisel ühelt poolt kohaliku valitsuse ja teiste riigiasutuste ning teisalt sotsiaalpartnerite vahel. Sel viisil on kohalikud strateegilised partnerlussuhted koos rahastavate vahendusorganisatsioonidega kaasa aidanud lepitusprotsessile Põhja-Iirimaa ühiskonna kõikides osades. Komitee on tänulik viisi eest, kuidas Euroopa Liidu institutsioonid on toetanud kõnealuste partnerlussuhete arengut, mis võiks olla kodanikuühiskonna mudeliks Euroopa Liidu teistes piirkondades ning teistes EL-i jagatud ühiskondades.
3.5

Selle uue ja järjest kasvava ruumi regulatsiooni muudab keeruliseks asjaolu, et see on rahvusvaheline avatud võrgustik, mis on kättesaadav kõigile igast serverist või kliendiarvutist mis on vabalt ühendatud peaaegu kõikjalt maailmast. Paljudes riikides on veel nõrk või puudulik seadusandlus mis võimaldab Euroopa ühenduses keelatud lehekülgedel jätkata tegevust. On väga oluline, et Euroopa Liit avaldaks arvamust ja tegutseks rahvusvahelise tegevuse toetuseks, eelkõige koos peamiste maadega Põhja-Ameerikas ja Aasias, kus kiire internetiühendus on väga levinud, et kaitsta kõige haavatavamaid, ja et võidelda tõhusamalt mittesobiva sisuga (rämpspostituse) e-kirjade vastu, mis ähvardab elektronposti arengut, ja viiruste leviku vastu, mis nõrgestab internetimajandust. Kuigi need on vajalikud Euroopa ühenduse ruumis, tuleb teostatavad vahendid kaasata ka üleilmsesse lähenemisse.
4.20.2

Julgeoleku-uuringute puhul on olemas tugev üleeuroopaline huvi ühiselt toimida. Seda on komitees juba korduvalt arutatud ja rõhutatud, ning seetõttu toetab komitee selgesõnaliselt selle teemaga tegelemist. Kuid sellega on seotud ka salastatuse ja võimalike sisemiste või väliste kaitsealaste ülesannete rakendamise küsimused, mida tuleb käsitleda eraldi raamprogrammi temaatilistest prioriteetidest (kus on näiteks nõutav transparentsus). Seetõttu peaks ka sel juhul tekkima iseseisev plaan väljaspool raamprogrammi rahastamist ja kasutamist.
4.4.1.2

Selles kontekstis on huvitav märkida, et on liikmesriike, kus paljude ametniku kutseks vajalike eksamite vanusepiir on tihti 40 eluaasta ümber, mis tähendab, et erasektori tööotsijad, kes on üle 40 aasta vanad, ei saa kandideerida. Sellist diskrimineerimist ei saa aktsepteerida, sest see takistab töötul inimesel, isegi inimesel, kes on kvalifitseeritud või kõrgelt kvalifitseeritud ning kelle omadused vastavad antud ametikoha nõuetele, tööd saamast ning jätab riigiteenistuse ilma konkureeriva sektori endise töötaja kogemustest. Liikmesriigid on sellise olukorra eest täiel määral vastutavad. Kuivõrd kõne all on Euroopa Liit, sooviksime juhtida tähelepanu asjaolule, et komisjon nõustus omaenda töölevärbamisprotseduurides vanusepiirangud kaotama alles 2002. aasta aprillis, pärast Euroopa ombudsmani sekkumist. Hiljuti, juulis 2004, nõudis ombudsman komisjonilt vanusepiirangute kaotamist praktikantide töölevärbamisel, pärast seda kui oli esitatud kaebus. Ta leidis, et tegemist on põhjendamatu diskrimineerimise juhtumiga, samal ajal kui kaebaja väitis, et tegemist on Euroopa Liidu põhiõiguste harta rikkumisega.
3.4

EMSK on seisukohal, et komisjon ei ole põhjendanud institutsiooniliste hindade märkimisväärset alandamist (33 % suhkru osas ja 37 % peedi osas, hindade langetamine kahes etapis). Kontrollitavatest arvutustest järeldub aga, et maksimaalselt 20 % langus oleks piisav, et täita WTO uusi tingimusi. EMSK soovib, et komisjon jääks kõnealuse numbri juurde. Teiseks soovib komitee, et komisjon arvestaks vähimarenenud riikide sooviga pidada läbirääkimisi sooduskvootide üle, kuna see vähendaks järgmistel aastatel märgatavalt survet Euroopa suhkruturule ja pakuks kõnealustele riikidele rahuldavaid eksporditingimusi.
1.2

Lisaks muutub kõnealuste toodete turuolukord müügikeelu ja piirkondlike piirangute tõttu keeruliseks. Seetõttu nähakse vastavalt sealiha-, muna-, linnuliha-, veise- ja vasikaliha-, piima- ja piimatoodete- ning lamba- ja kitselihaturu ühisele korraldusele nimetatud olukorra puhul ette võimalusi turu toetamiseks. Oluline tingimus erakorraliste meetmete kasutamiseks on see, et ohustatud liikmesriikid on rakendanud vajalikud veterinaarmeetmed episootiliste haiguste leviku piiramisel. Turutoetusmeetmeid rakendatakse vaid teatud mahus ja ajavahemikus, mis on hädavajalik turu toetamiseks.
1.3

12. juulil 2004.a kiitis nõukogu heaks Euroopa Kaitseagentuuri (EDA) loomise, mille eesmärk on “toetada liikmesriike nende püüdlustes parandada Euroopa kriisijuhtimise alast kaitsevõimet ning ülal pidada EJKP-d nagu see praegu on ja nagu see areneb tulevikus”. See agentuur on nüüdseks tööle hakanud. EDA funktsioonid (2) on seotud Euroopa kaitse resultatiivsuse parandamisega, edendades ühtsust praeguse killustatuse asemel.
4.5.6

EMSK kordab, (16) et on oluline, et turvakaalutluste ning eraelu ja isikuandmete kaitse küsimustega tegeldaks korraga, konsulteerides igal võimalusel Euroopa Põhiõiguste Ametiga (17) või luues sobiva nõuandeorgani. Tundub, et toetumisest määruse EÜ 45/2001 sätetele, millele viidatakse Euroopa GNSS-i järelevalveorgani loonud määruse artiklis 19, ei piisa. EMSK on seisukohal, et selged tagatised eraelu ja isikuandmete puutumatusele ei ole vähem tähtsad kui turvakaalutlused, kui soovitakse, et Galileo edu oleks tagatud kodanikuühiskonna täieliku toetusega.
4.8

Euroopa majandus- ja sotsiaalkomitee arvab, et ettevõtjad, kes on allkirjastanud sotsiaalpartnerite kokkuleppe, sattuvad ebasoodsamasse olukorda võrreldes nende ettevõtjatega, kes kasutavad direktiivi sertifitseerimissüsteemi, sest vastavalt kokkuleppe tingimustele tuleb pakkuda iga-aastast täiendõpet üldiste kutsealaste teadmiste osas, kuid direktiivi eelnõus kõnealust sätet ei ole, vaatamata sellele, et see oleks oskuste taseme säilitamise seisukohalt otsustava tähtsusega.